text: Færre kristne grupper på landets uddannelsessteder
  28 oktober 2010 kl. 06.41
  På en del gymnasier, handelsskoler og videregående uddannelser er der ikke længere nogen mulighed for at unge kristne kan mødes i løbet af skoledagen. Stadig færre uddannelsesinstitutioner har nemlig en såkaldt KFS gruppe, oplyser DR SYD.
  
  
   
  I løbet af de seneste tre år er antallet af grupper på landets studiesteder under KFS - der står for Kristeligt Forbund For Studerende - på landsplan faldet fra 168 til 149.
  
  Tønder størst 
  Tønder Gymnasium har den største KFS-gruppe. På Alssundgymnasiet i Sønderborg er der kun to medlemmer af KFS. På Varde Gymnasium er der kun en elev, der er tilknyttet KFS. På Esbjerg Gymnasium er der 20 KFS medlemmer blandt eleverne og en gruppe, der aktivt holder møder.
  